Уважаеми дами и господа, организатори и участници на тази конференция.

За мен е огромна чест и отговорност да бъда тук сред вас за да представя вила Орака, а надявам се да споделя и изразя мнението на повечето от колегите ми в бранша на семейното хотелиерство. 

Изключително удоволствие е да бъда част от реализацията на такъв мащабен проект като "България-страна на мечтите”, като се надявам това да бъде само началото на моето участие, защото вярвам, че всеки има отговорност да допринесе за превръщането на България в страна на мечтите. Още повече- вярвам, че можем да променим нещата и само когато осъзнаем силата си и отговорността си да го направим, тогава и само тогава този проект ще има успех и наистина България ще стане едно по-добро, дори мечтано място. 

Много се говори за приноса на туризма за подобряване на икономическата ситуация на страната като цяло и на стандарта на живот на всеки българин в частност; за това как туризма като перспективен отрасъл се радва на толкова мерки за насърчаване и се дават привилегии на туристически райони, за инвестиции в тази индустрия, но струва ми се, че това е вярно за тези райони, които вече имат развита инфраструктура и добре положена основа за процъвтяване на вече така или иначе добре създаден и маркетиран продукт. И това е естествено, всеизвестна е народната мъдрост: “Пари при пари отиват”. 

По мое наблюдение, обаче, това не са районите, в които са разположени по-голямата част от малките семейни хотели. Не разполагам със статистически данни, но според миналогодишни данни, броят на малките семейни хотели надхвърля 1000. Според данни на министерството на икономиката, приблизително 65%до 70% от наличната леглова база е разположена на морето, около 10% в планиниските курорти, и едва 20% във вътрешността на страната. Статистиката от пропусквателните пунктове сочи, че приблизително 70% от туристите посещават страната през лятото за почивка на морето. Не разполагам с по-подробна статистика, но мисля, че повечето от тези туристи отиват в големите хотели по черноморието, други 20% може би отиват в големите хотели в планинските курорти –Боровец и Пампорово, така че пазарния дял на малките семейни хотели, не е повече от 10%. Това, че българския туризъм се характерезира с такава сезонност и териториална концентрация Ви уверявам, не е поради концентрация на туристическите забележителности, а поради концентрация на капитали. Всеки който е имал шанса да посети вътрешността на България, може да потвърди, че забележителностите, които очевидно са извън тази привилегирована концентрация, са не по-малко атрактивни. Тогава къде е проблема? Всеизвестен е фактът, че от 50-те години, България концентрира усилията си в развитие и инвестиране в черноморския туризъм, като индустрия необходима на бившите страни-участнички в СИВ. Няма нищо погрешно в това, разбира се, освен факта, че останалите райони са останали пренебрегнати. Не ме разбирайте погрешно, нямам в предвид да се отнеме от пазарния дял на морския туризъм, но само искам да наблегна на факта, до какъв успех може да доведе концентрацията на капитал и стратегически мерки за развитието на даден туризъм или отрасъл на индустрията, и само си представете какво може да се постигне, ако се развият пропорционално и останалите райони, които притежават естествени природни, исторически и културни дадености. На вас, инвеститорите, мога да кажа, че тези райони от България, в планинската или вътрешната част са неадекватно оценени, по-точно подценени активи, които рано или късно ще достигнат истинската си стойност. Смятам, че точно тези райони са приютили малките семейни хотелчета, и точно те имат нужда от протегната ръка на правителството, НЕ от привилегии и мерки, а ОТ реално действащи ПРОЕКТИ ЗА РАЗВИТИЕ И НАСЪРЧАВАНЕ НА ТУРИЗМА. Неотдавна отворих уеб-страницата на министерството на икономиката, в раздела за туризма и открих само един проект, който засяга насърчаването и развитието на туризма; той е финансиран от ФАР, и за мое съжаление касае само развитието на културния туризъм, днес разбирам че този проект тепърва ще стартира. Струва ми се, че държавата не прави достатъчно, ако не да инициира такива проекти, то поне да подкрепя и насърчава създаването и изпълнението на проекти, които целят постигане на устойчив туризъм във всичките му форми. Може би има проекти в отделни райони на страната ни, финансирани от различни организации и институции, не смятам, че е необходимо изграждането на активна политика от страна на държавните органи за координиране на тези проекти с цел по-ефективното им изпълнение. Съдбоносна е помощта на държавата по отношение на подобряването на инфраструктурата на районите с туристически потенциал. От изказването на другите участници на конференцията разбирам, че тази година ще стартира програма, с която ще се ремонтират около 200 км третокласен път и аз искрено се надявам, този ремонт да стигне и до Вила Орака. 

Има и нещо друго, ние така наречените обикновени хора, не винаги имаме достъп до информация, знание, компютри, така че дори да има такива мерки и инициативи е възможно въобще да не стигнат до нас… 

На много от хората им се струва, че тези мерки са наливане от пусто в празно. Защо???? Защото нещо липсва!!!! На мястото на надеждата и вярата се е настанило обезверението и обезсърчението!

Аз вярвам, че ако човек наистина иска нещо, ще го постигне. Но много от хората са уморени и им липсва ентусиазма да промянят обстоятелствата… 

За повечето от тях идеята да направят България мечтана туристическа дестинация, не е нищо повече от един недостижим мираж, към който дори вече не протягат ръка. Може би така са се чувствали библейските израилтяни, когато са се опитвали да стигнат до обетованата зема и 40 години са се скитали в пустинята на Синай. Знаете ли защо са се скитали толкова дълго, когато тази пустиня е можело да бъде прекосена за няколко седмици, да не кажа дни? Защото по-възрастните от тях отказали да променят начина си на мислене, да престанат да хленчат и да се оплакват от ситуацията си и да желаят да се върнат в страната на робството си, а да направят усилия и крачка към по-доброто, към обещаната им земя, чието превземане нямало да бъде лесно и наготово.

Не искам да правя аналогия, но ми се струва че приликата е изумителна. Докато ние хленчим и се оплакваме колко е зле в България, и как е по-добре да се махнем оттук, най-вероятно е да си останем да тъпчем на едно място, в една пустиня, независимо какви и колко мерки взема правителството за да направи България едно по-добро място. Смятам че ние, всички българи сме тези които трябва да възстановим нашата страна в това което винаги е била- страна на мечтите! 

Искрено се надявам да не са ни необходими 40 години докато си отидат мислещите по стария начин, твърдоглави и упорити в нежеланието си да възприемат живота, бизнеса, дори посрещането и изпращането на туристи в една конкурентна среда, в която от значение е не какво ти искаш да предложиш а какви са желанията, потребностите на гостите ти и какво ти можеш да направиш за да направиш престоя им по-приятен. 

Моето семейство се е занимавало с туризъм през последните 20 години, но въпреки това се оказахме съвсем неподготвени за това какво хотелиерството трябва да бъде през 21 век. Нашата семейна вила се намира в едно малко китно българско селце, което се казва Стойките, в югоизточните Родопи. Близо е до зимния курорт Пампорово. Вилата е известна с малко мистичното име “Орака”, но уверявам ви, няма никаква тайнственост покрай нея. Това е семейното прозвище останало още от дедите ми, живели през турско време.  Самата Вила има много история и част от хората и историята с която е свързана е изобразена върху пана, разположени отвън и във вътрешността на вилата. 

Вила Орака не предоставя хотелски условия, но има неустоим чар, който съм се постарала да отразя на уеб-страницата на вилата. Там изрично съм посочила и недостатъцитие й, като например,  това че е трудно достъпна през зимата или че на разположение на гостите има ограничен брой санитарни възли. Но засега нямаме възможност за разширение и пълен ремонт но се надяваме постепенно съвсем да обновим базата.  

Чрез тази презентация би трябвало да ви кажа как може да се превърне семейна къща в малък и печеливш хотел. Но според мен формула няма. Това което направих аз е да оценя предимствата и недостатъците на вилата, съвсем честно и обективно и да си представя защо и дали бих дошла на това доста отдалечено място от София ако бях средна българска туристка. Оцених с какво разполагам като ресурси и се оказа, че нямах такива, така че не можеше и да се говори за пълно обновяване. Нищо друго не ми оставаше, освен да използвам това което имам на разположение, а то беше много: вила, която имаше много чар, романтика и история, гледка от верандата към вр. Снежанка и останалите Родопски върхове, страхотна природа, която сякаш влиза направо при теб в стаята, механа и камина, дърворезба и родопски мотиви, така че на мен само ми оставаше да намеря туристи!!!! 

Попитах се по какъв начин хората намират къде да отидат на почивка или уикенд? Какви хора исках да дойдат и да почиват на вилата? Много важен бе въпросът с ценообразуването. Основни маркетингови въпроси, на които си отговорих много лесно като се поставих на мястото на потенциалните туристи. Аз съм средна българка, с доходи малко по-високи от средните. Точно такива исках да бъдат и гостите ми. Как аз намирах нещо което търсех? На интернет. Реших да рекламирам в безплатните обяви на интернет, обаче почти никой не се обади. Но докато се ровех из интернет открих yahoo.geocities.com,  където разбрах че мога да направя уеб-страница на Вила Орака без да  имам каквито и да е програмистки умения за разработване на такава. Въпреки това направата на уеб-страницата ми отне един месец, не само за да разуча как става, но и да събера информация, снимки, да я направя привлекателна и да предоставя на тези които са дошли на страницата на вила Орака отговори на всички въпроси които могат да си зададат.  Разглеждах страниците на конкуренцията, и се опитах разбира се да ги надмина (  Но рекламата бе най-лесното, защото истинското изпитание за мен беше когато хората правиха резервация и наближаваше деня на тяхното пристигане. Тъй като аз живея в София, а баща ми посреща и изпраща гостите, телефонът буквално прегряваше когато наближи денят на пристигането. Все още продължавам да се вълнувам дали ще им хареса вилата,  дали всичко ще е наред, дали ще си изкарат хубаво. Опитвам се организацията да е много точна и това ми коства доста притеснения. Бях много щастлива когато хората ми пишеха след това по и-мейла колко страхотна е вилата НО един път ми се случи да умирам от срам когато хората бяха недоволни от предоставените им условия и им дадох намаление. Реших да съставим процедура за случаите, когато хората не са доволни. На уеб-страницата имам книга за посетители, където хората, които са идвали оставят мненията си и препоръките си. Вслушвам се и в оплакванията. 

Не бих счела себе си или вила Орака за успешна, поне не все още! Самият Премиер на България веднъж каза, че успехът се измерва не с броя на посетилите дадено място, а с броят на тези които се връщат два или три пъти! 

Все пак някои факти, като например изненадата, че списание Наш Дом обяви Вила Орака за препоръчително място за зимна почивка в последните си броеве, и поканата да бъда гост на тази конференция, ме навяват на мисълта, че все пак може би съм на прав път. Работила съм в хотелиерската индустрия в САЩ близо 3 години, от които 18 се обучавах за мениджър на хотел, и това за мен бе шоковата терапия, която ме направи да мисля по различен начин и сега искам просто да приложа това което научих там. Бих научила и други, защото знам че заедно всички хотелиери, чрез сътрудничество бихме постигнали много.

Ако искате формула за успех то тя е: Осмелете се да повярвате че можете да промените нещата. Вложете всичко от себе си и дайте повече от колкото другите дават. Имайте ентусиазма и желанието да повишите стандарта на туристическите услуги и бъдете готови да започнете от себе си. Благодаря Ви.

